《清风楼为金文鼎题王孟端写竹》
宋代·邓林

与可千竿竹，休文八咏楼。江山随处景，烟雨自然秋。

俗士绝交往，词人工唱酬。留题寄幽赏，毛发冷飕飕。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。